Publication: Magyar Közlöny
Issue: MK-2001-81 (Year: 2001, Number: 81)
Era: 1990-2004
Section: december 16-án aláírt Európai Megállapodás kihirdetéséről szóló 1994. évi I. törvény 4. §-ának c) pontjában
Paragraph Index: 27

5. E határozat hatálybalépését követően, és minden ezt követő év elején a Bizottság fizetési felhívást intéz Magyarországhoz az e határozatban meghatározott program költségvetéséhez történő hozzájárulásának befizetésére. A hozzájárulást euróban állapítják meg, és azt a Bizottság egyik euróban vezetett bankszámlájára kell átutalni. 2001/81. szám Magyarország hozzájárulását a fizetési felhívás szerint fizeti be: — a nemzeti költségvetésből származó részt május 1-jéig, amennyiben a Bizottság fizetési felhívását április 1-je előtt megküldi, illetve legkésőbb egy hónappal az ennél később érkezett fizetési felhívás megküldését követően; — a PHARE által finanszírozott részt május 1-jéig, amennyiben addig megtörtént a megfelelő összeg átutalása Magyarország részére, illetve legkésőbb 30 nappal az összeg Magyarországra történő átutalását követően. A hozzájárulás késedelmes teljesítése esetén az esedékesség időpontjától a hátralék után Magyarországot kamatfizetési kötelezettség terheli. A kamat mértéke az Európai Központi Bank által az esedékesség időpontjában jegyzett euró kamatláb 1,5 százalékponttal emelt értéke.”

Source: https://magyarkozlony.hu/hivatalos-lapok/eb9694b4278ab0c0bd279eab22ad8365640def6f/dokumentumok/0b5807e0fc39bb0ece8dc629f0c434b6f7ae082a/letoltes